proxectonos/corpus_dominio_legal_administrativo_tmp huggingface dataset:
19/11/2020 | Administración LocalMunicipal
Boqueixón
Modificación da Ordenanza reguladora da expedición do carné para a venda nos mercados - feiras de Boqueixón, así como para venda ambulante no Concello de Boqueixón

Para os efectos do artigo 49. b) da Lei 7/1985 do 2 de abril, reguladora das bases do Réxime Local, exponse ao público o acordo provisional sobre a modificación da Ordenanza reguladora da expedición do carné para a venda nos mercados-feiras de Boqueixón, así como para a venda ambulante no concello. O dito acordo adoptouse polo Pleno do Concello na sesión que tivo lugar o 11/11/2020. Os interesados poderán examinar os expedientes na Secretaría-Intervención do concello e presentar as reclamacións que estimen oportunas contra a súa aprobación segundo as normas seguintes: a) Prazo de exposición pública e de presentación das reclamacións: 30 días hábiles, que computarán a partir do seguinte ó día de publicación deste anuncio no Boletín Oficial da Provincia da Coruña. b) Oficina de presentación: Rexistro municipal do Concello c) Órgano ante o que presentar as reclamacións: O Pleno municipal. Así mesmo, estará a disposición dos interesados na sede electrónica do concello (https://sede.boqueixon.com). Boqueixón, 16 de novembro de 2020. Manuel Fernández Munín, alcalde-presidente
19/11/2020 | Administración LocalMunicipal
Porto do Son
Modificación da Ordenanza da taxa polos dereitos de exame

ANUNCIO O Pleno do Concello de Porto do Son, na súa sesión do 12/11/2020 acordou a aprobación inicial do expediente de modificación da Ordenanza fiscal da “taxa por dereitos de exame”. En cumprimento do disposto no artigo 17 do Texto Refundido da Lei de Facendas Locais, exponse ao público o citado expediente polo prazo de trinta días hábiles, para que os interesados poidan examinalo e presentar reclamacións. No caso de non presentarse reclamacións, o acordo inicial elevarase automaticamente a definitivo sen necesidade de novo acordo plenario. Os interesados poderán examinalo expediente na Intervención municipal en horario de 9.00 a 13.00 horas de luns a venres. Porto do Son, o 16/11/2020. O ALCALDE-PRESIDENTE Asdo.: José Luis Oujo Pouso
19/11/2020 | Administración LocalMunicipal
Miño
Aprobación inicial da modificación da Ordenanza Fiscal número 22, reguladora da taxa pola prestación do servizo da escola infantil

O Pleno da Corporación municipal do Concello de Miño, na sesión celebrada o día 11 de novembro de 2020, acordou a aprobación inicial da modificación da seguinte ordenanza fiscal: De conformidade co establecido no artigo 49) da Lei 7/85, de 2 de abril, reguladora das Bases do Réxime Local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, situadas na rúa Carreira, n.º 38, dende as 9.00 ata as 14.00 horas, e presentar as alegacións que consideren oportunas. No caso de que non se presentase ningunha reclamación, o acordo elevarase automaticamente a definitivo, sen necesidade de acordo plenario. Miño, 13 de novembro de 2020 O alcalde Asdo./ Manuel Vázquez Faraldo
19/11/2020 | Administración LocalMunicipal
Betanzos
Deixar sen efecto a aprobación inicial do suplemento de crédito 29/2020

O Pleno do Concello de Betanzos, en sesión celebrada o día 11 de novembro de 2020, acorda deixar sen efecto a modificación orzamentaria núm.29/2020, suplemento de crédito que se financiaba con remanente líquido de tesourería para gastos xerais, por importe de 454.864,00 €; logo de recibir a concesión de prórroga da subvención para a Mellora eficiente do alumeado público no Concello de Betanzos no marco do Real decreto 616/2017, do 16 de xuño, polo que se regula a concesión directa de subvención a proxectos singulares de entidades locais que favorezan o paso a unha economía baixa en carbono no marco do Programa Operativo FEDER de Crecimiento Sostenible 2014-2020. O que se fai público a efectos de dar ao expediente a súa tramitación e a publicidade preceptiva mediante a súa publicación no Boletín Oficial da Provincia. Betanzos, 12 de novembro de 2020 A alcaldesa María Barral Varela
19/11/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.13601 Concesión dun caudal de auga a Exporgondo, S. L. no concello de Abegondo (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 5 de outubro de 2020 e como resultado do expediente incoado ó efecto, outorgouse a Exporgondo, S. L. unha concesión de 15.201,61 m3 anuais de auga que procede de tres pozos situados no lugar de Lama da Roda, na parroquia de Vizoño (San Pedro), no concello de Abegondo (A Coruña), con destino a uso gandeiro. Número Expte.: DH. A15.13601 Santiago de Compostela, 16 de novembro de 2020 O xefe do Servizo de Tramitación Técnico-Administrativa do Dominio Público Hidráulico Anghel Guarnido Bussi
19/11/2020 | Administración LocalMunicipal
Pontedeume
Modificación de crédito número 33. Transferencia de crédito número 10

ANUNCIO MODIFICACIÓN DE CRÉDITO NÚMERO 33. TRANSFERENCIA DE CRÉDITO NÚMERO 10 Aprobado, na sesión plenaria celebrada o 17/11/2020, o expediente de modificación de crédito número 33, na modalidade de transferencia de crédito, en cumprimento do Real decreto lexislativo 2/2004, do 5 de marzo, exponse ao público na Secretaría deste Concello, por prazo de quince días hábiles, a contar dende o seguinte ao da inserción deste edicto no Boletín Oficial da Provincia, ao fin de que durante aquel póidanse formular as reclamacións que se consideren. En Pontedeume, documento asinado dixitalmente polo alcalde D. Bernardo Fernández Piñeiro, a 18 de novembro de 2020
19/11/2020 | Administración LocalMunicipal
Oleiros
Área Económica
Aprobación inicial do orzamento xeral do Concello de Oleiros correspondente ao exercicio 2021

ANUNCIO Aprobación inicial do orzamento xeral do concello de Oleiros para o exercicio 2021 O Pleno do Concello, na sesión extraordinaria que tivo lugar o día 17 de novembro de 2021, aprobou inicialmente o orzamento xeral do Concello de Oleiros para o exercicio 2021, así como as bases de execución, o cadro de persoal e o resto dos documentos anexos. En cumprimento do disposto no artigo 169.1 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, e disposicións concordantes, exponse ao público na Intervención Xeral deste Concello polo prazo de quince días hábiles –o cal comezará a contar desde o seguinte ao da inserción do presente edicto no Boletín Oficial da Provincia–, a fin de que durante o dito prazo se poidan formular as reclamacións que se consideren pertinentes, dirixidas estas ao alcalde desta corporación. No caso de que transcorra o prazo citado sen que se presenten reclamacións, o orzamento quedará aprobado de xeito definitivo e se disporá a publicación do resumo por capítulos nos termos previstos polo artigo 169.3 do Real decreto lexislativo 2/2004, e se remitirá copia á Administración Xeral do Estado e á Xunta de Galicia. En Oleiros, asinado dixitalmente polo alcalde, Ángel García Seoane, o 17 de novembro de 2020.
19/11/2020 | Administración LocalMunicipal
Irixoa
Conta xeral 2019

EXPOSICIÓN PÚBLICA CONTA XERAL 2019 Formulada e rendida a conta xeral relativa ao exercicio económico de 2019, integrada polas contas e estados que se establecen no art.209 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), así como na demais normativa concordante, foi informada favorablemente pola Comisión Especial de Contas en sesión de 13-11-2020; de acordo con dita normativa o expediente exponse ao público na Secretaría deste Concello durante o prazo de quince (15) días hábiles. Durante dito prazo os interesados poderán examinar dita conta, completada coa documentación contable que a xustifica; para a presentación das alegacións ou reclamacións, que se formularán por escrito, establécese o prazo de exposición pública e ademais os 8 días hábiles seguintes. O que se publica aos efectos establecidos no art.212 da citada norma. Irixoa, 13 de novembro de 2020. O ALCALDE Antonio Deibe Sanmartín
19/11/2020 | Administración LocalMunicipal
Frades
Aprobación inicial padrón de lixo 2020

Aprobado na Xunta de Goberno Local celebrada o 31 de agosto de 2020 o padrón fiscal da taxa de recollida e tratamento de lixo correspondente ao exercicio 2020, queda a disposición dos interesados na Secretaría do Concello, durante o prazo de 15 días contados a partir do seguinte á publicación deste anuncio no BOP segundo o artigo 124.3 da Lei Xeral Tributaria. Contra a presente resolución en materia de xestión de tributos e ingresos de dereito público, que pon fin á vía administrativa deberá interpoñerse recurso de reposición ante a Alcaldía-Presidencia, no prazo dun mes, a contar desde o día seguinte ao da recepción da presente notificación ou no seu caso ao seguinte ao de finalización do período de exposición pública dos correspondentes padróns de contribuíntes, ao abeiro do establecido no artigo 14 do Real decreto lexislativo2/ 2004, do 5 de marzo, de aprobación do texto refundido da Lei reguladora das facendas locais. En tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 14.2 l) do citado texto refundido da Lei reguladora das facendas locais, non poderá interpoñerse recurso contencioso-administrativo ante o Xulgado do Contencioso-Administrativo da Coruña que corresponda, nos prazos, respectivamente, de dous meses, desde o día seguinte ao da recepción da resolución do recurso, ou seis meses, a contar desde o día seguinte en que deba entenderse desestimado por administrativo o citado recurso de reposición, de acordo co establecido nos artigos 8.1 e 46.1 da Lei 29/1998, de 13 de xullo, reguladora da xurisdición contencioso-administrativa. En calquera caso, poderá interpoñer calquera outro recurso que estime conveniente para a defensa dos seus intereses. Frades, 16 de novembro de 2020 Asdo.: Roberto Rey Martínez ALCALDE-PRESIDENTE
19/11/2020 | Administración LocalMunicipal
Betanzos
Aprobación inicial do suplemento de crédito 32/2020

O Pleno do Concello de Betanzos, en sesión celebrada o día 11 de novembro de 2020, aprobou inicialmente a modificación orzamentaria núm.32/2020, suplemento de crédito financiado con baixas noutras aplicacións, por importe de 290.000,00 €. O expediente permanecerá exposto ao público durante un prazo de quince días hábiles, contados a partir do día seguinte ao da súa publicación no Boletín Oficial da Provincia, a efectos de reclamacións ante o Pleno, a tenor do disposto no artigo 177, en relación co artigo 169 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. Betanzos, 12 de novembro de 2020 A alcaldesa María Barral Varela
19/11/2020 | Administración LocalMunicipal
Monfero
Exposición pública aprobación padróns fiscais S. A. F. agosto 2020

Por acordo da X. G. L de data 11/11/2020 aprobáronse os padróns fiscais do mes de AGOSTO de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 1.298,92€ de € e 22,81€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 13 de NOVEMBRO de 2020 O Alcalde Andrés Feal Varela.
19/11/2020 | Administración LocalMunicipal
Boiro
Aprobación prezo público escola de música

En aplicación do establecido na Ordenanza reguladora do Prezo Público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 11 de novembro de 2020 para a Escola de Música do concello de Boiro e o curso 2020-2021  Matrícula ordinaria (Linguaxe musical+ un instrumento): 350€  1º Instrumento complementario o coro en lugar dun instrumento 65€  2º Instrumento complementario o coro en lugar dun segundo instrumento 45€  Iniciación-Linguaxe Musical: 175€  Obradoiro de Pandereta: 150€  Coro 200€ Un prezo gratuíto para o Obradoiro da Terceira Idade. As seguintes bonificacións, que son excluíntes entre si:  2ªActividade: 50% na actividade máis barata.  Familiar: 50% a partir do segundo membro da familia.  Terceira Idade: 50% sobre a matrícula ordinaria se van a algún instrumento Dende o día seguinte a publicación do anuncio destas tarifas no BOP de A Coruña ata o 15 de decembro de 2020. No caso de transcorreren os prazos de matrícula, en calquera curso, poderase presentar solicitude de matrícula no Concello que será concedida no caso de quedar prazas libres, previo informe do técnico responsable. Admitirase o pago único ou o fraccionamento en tres cos xuros de demora correspondentes e que serán cargadas polo Concello previa entrega do documento de autorización para o cargo en conta polo obrigado do pago, establecendo coma prazo de ingreso: -1ª cota ou pago único o 4 de Xaneiro -2ª cota o 4 de Febreiro -3ª cota o 5 de Abril No caso de altas o prezo público prorratearase por trimestres anuais, no caso de baixa non se devolverá o importe salvo xustificación razoada. Boiro a 12 de novembro de 2020 O alcalde José Ramón Romero García
19/11/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Formalización acta de ocupación para o “Proxecto de trazado da reordenación do sistema viario do núcleo de As Pontes de García Rodríguez”, AC/16/248.01

En cumprimento do disposto no artigo 49 do Regulamento de Expropiación Forzosa de 26 de Abril de 1957, este servizo resolveu proceder a efectuar o pagamento do depósito previo e indemnización por rápida ocupación correspondentes ao expediente de expropiación forzosa instruído para o termo municipal de As Pontes de García Rodríguez, con motivo das obras de “Proxecto de trazado da reordenación do sistema viario do núcleo de As Pontes de García Rodríguez, para o cumprimento por parte da central térmica da Directiva 2010/75/UE, sobre emisións industriais”, no termo municipal de As Pontes de García Rodríguez aos propietarios da finca cuxa relación figura exposta no taboleiro de anuncios do concello referido. No caso de non ter presentado o certificado da titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 se convoca ao acto de formalización das actas de ocupación terá lugar: Lugar: Casa Consistorial Data: 26 de novembro de 2020 Hora: 11:00 a. m. No mesmo acto ofertaranse ós propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. A Coruña, 16 de novembro de 2020 Felipe de la Vega Gándaras Xefe do Servizo Provincial da Coruña
19/11/2020 | Administración LocalMunicipal
Outes
Aprobación inicial modificación ordenanza fiscal de recollida e tratamento do lixo

Aprobada inicialmente a modificación da Ordenanza fiscal de recollida e tratamento do lixo por acordo do Pleno de data 29 de outubro de 2020. De conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde o seguinte á inserción deste anuncio no Boletín Oficial da Provincia para que poida ser examinado a antedita modificación e poidan, no seu caso, presentarse as reclamacións que se estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará ao dispor dos interesados na sede electrónica https://outes.sedelectronica. gal/info.1 e na páxina web https://www.outes. gal/ corporativas. No caso de non presentarse reclamacións no citado prazo, entenderase definitivamente aprobado o acordo de aprobación inicial de dita ordenanza fiscal. Outes, a seis de novembro de 2020. O Alcalde, D. Manuel González López.
19/11/2020 | Administración LocalMunicipal
Porto do Son
Aprobación inicial do Regulamento para a celebración de matrimonios civís do concello de Porto do Son

ANUNCIO O Pleno do Concello de Porto do Son, na súa sesión do 12/11/2020, acordou a aprobación inicial do Regulamento para a celebración de matrimonios civís do concello de Porto do Son. En cumprimento do disposto no artigo 49 da Lei 7/1985, do 2 de abril, exponse ao público o citado expediente polo prazo de trinta días hábiles, para que os interesados poidan examinalo e presentar reclamacións. No caso de non presentarse reclamacións, o acordo inicial elevarase automaticamente a definitivo sen necesidade de novo acordo plenario. Os interesados poderán examinalo expediente na Intervención municipal en horario de 9.00 a 13.00 horas de luns a venres. Porto do Son, o 16/11/2020 O ALCALDE-PRESIDENTE Asdo.: José Luis Oujo Pouso
19/11/2020 | Administración LocalMunicipal
Frades
Aprobación inicial de expediente de modificación de crédito

ANUNCIO O Pleno da Corporación, en sesión ordinaria celebrada o 13 de novembro de 2020, aprobou con carácter provisional a modificación de crédito, na modalidade de suplemento de crédito n.º 2020/SUPLE-00, financiado con baixas por anulación doutras aplicacións orzamentarias. A partir da data de inserción deste anuncio no B. O. P. ábrese un período de exposición ó público do nomeado expediente, de quince días hábiles durante os cales os interesados poderán examina-lo expediente e presentar as reclamacións que estimen oportunas. De non se presentar reclamacións, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais, a citada modificación crediticia entenderase aprobada con carácter definitivo. Frades, 16 de novembro de 2020. O ALCALDE Roberto Rey Martínez
19/11/2020 | Administración LocalMunicipal
Vilarmaior
Secretaría - Intervención
Exposición pública padrón fiscal da taxa municipal de subministro de auga e canon da auga 3º trimestre 2020

Mediante Decreto da Alcaldía de data do 13 de novembro de 2020 aprobouse o padrón da taxa municipal de suministro de auga e canon da auga, correspondente ao terceiro trimestre de 2020, por importe de 13.860,16 €, o cal se expón ao público, para a súa otificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. A falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Vilarmaior, 13 de novembro de 2020. O ALCALDE, Carlos Vázquez Quintián
19/11/2020 | Administración LocalMunicipal
Porto do Son
Modificación da Ordenanza fiscal da taxa pola prestación de servizos municipais asociados á celebración de matrimonios civís

ANUNCIO O Pleno do Concello de Porto do Son, na súa sesión do 12/11/2020, acordou a aprobación inicial do expediente de modificación da Ordenanza fiscal da “taxa pola prestación de servizos municipais asociados á celebración de matrimonios civís”. En cumprimento do disposto no artigo 17 do Texto Refundido da Lei de Facendas Locais, exponse ao público o citado expediente polo prazo de trinta días hábiles, para que os interesados poidan examinalo e presentar reclamacións. No caso de non presentarse reclamacións, o acordo inicial elevarase automaticamente a definitivo sen necesidade de novo acordo plenario. Os interesados poderán examinalo expediente na Intervención municipal en horario de 9.00 a 13.00 horas de luns a venres. Porto do Son, o 16/11/2020. O ALCALDE-PRESIDENTE Asdo.: José Luis Oujo Pouso
19/11/2020 | Administración LocalMunicipal
San Sadurniño
Aprobación inicial do expediente de modificación de créditos MC 12/2020 RGG1 2020, de créditos extraordinarios financiados con remanente de tesourería

O Pleno do Concello de San Sadurniño, en sesión celebrada o día 13 de novembro de 2020, aprobou inicialmente o expediente de modificación de créditos MC12 2020 RGG1 2020, de créditos extraordinarios financiados con remanente de tesourería, por un importe de 133.692,27 euros. O referido expediente permanecerá exposto ó público na Intervención deste Concello, durante o prazo de quince días hábiles contados a partir do día seguinte da publicación deste anuncio no Boletín Oficial da Provincia, a efectos de posibles reclamacións ante o Pleno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se rematado o prazo de exposición ó público non se presentaran reclamacións, o expediente considerarase definitivamente aprobado. San Sadurniño, 13 de novembro de 2020 O ALCALDE, Asdo.: Secundino García Casal.
09/11/2020 | Administración LocalMunicipal
Carballo
Publicación de nomeamento de responsable de comunicación

Publicación de nomeamento de responsable de comunicación Mediante decreto da Alcaldía n.º 2330/2020, do 29 de setembro, nomeouse ao seguinte persoal eventual do Concello de Carballo, cuio texto íntegro se transcribe e se ordea a súa publicación no Boletín Oficial da Provincia da Coruña: Nomeamento de persoal eventual como responsable de comunicación. Na sesión do Pleno Municipal do 27 de xullo de 2020, aprobouse a creación dunha praza no cadro de persoal do Concello de Carballo de personal eventual coas características e retribucións que se citan no acordo. O seu réxime xurídico será o previsto nos artigos 12 do Real Decreto Lexislativo 5/2015, do 30 de outubro, Texto Refundido da Lei do Estatuto Básico do Empregado Público (TREBEP), art.104 da Lei 7/1985, art.176 do RD Lexislativo 781/1986, arts.232 e 250 da Lei 5/1997 da Administración Local de Galicia, art.20.2 da Lei 30/1984 e demais normativa concordante. Á vista do anterior, RESOLVO: Primeiro. –Nomear a dona Ramona Liliana Gabarra D'ors, con DNI XXXXXXXXX, persoal eventual no posto de responsable de comunicación, coas funcións, retribucións e características indicadas tanto na presente Resolución como no acordo plenario de 27/07/2020, con efectos do 1 de outubro de 2020. Segundo. –As súas características, segundo o acordo plenario de creación, son: DENOMINACIÓN: Responsable de comunicación. DEDICACIÓN: xornada completa. RETRIBUCIÓNS: equivalentes a persoal funcionario, coa denominación do RD Lexislativo 5/2015: Grupo A, Subgrupo A21, nivel 24, complemento específico 10.310,88 euros, referidas a doce mensualidades. Terceiro. –Publicar no Boletín Oficial da Provincia o nomeamento sinalado así como as súas retribucións e dedicación. Carballo 04 de novembro de 2020. O alcalde Evencio Ferrero Rodríguez
09/11/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72163. Vivenda. Concello de Narón

Daniela Natalia Holtz Beaz, solicita de Augas de Galicia por atoparse nas marxes do río Salgueira, a autorización de obras, na parcela de referencia catastral 7190601NJ6179S0001KS, no lugar de As Agras, parroquia de San Xiao de Narón (San Xiao), Concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72163. As obras solicitadas consisten na construción dunha vivenda unifamilair composta de planta baixa e alta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 03 de novembro de 2020 O xefe do servizo territorial Néstor Rodríguez Arias (sinatura dixital ao marxe)
09/11/2020 | Administración LocalMunicipal
A Coruña
Persoal
Anuncio nomeamento 10 Policía Locais, funcionarios/as de carreira, quenda mobilidade. C. E.5/18

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 19 de outubro de 2020, resolveuse o seguiente: Primeiro: Nomear Policías Locais, funcionarios de carreira, (Escala de Administración Especial, Subescala de Servizos Especiais, Clase: Escala básica, categoría: Policía Local, Subgrupo C1) do Concello da Coruña as seguintes persoas: · CASALTA VELAZA, JOEY · SUNYER LAFIGUERA, ALVARO IGNACIO · ESTEO MELLIZO, DOMINGO DAMIAN · FONTOBA LLOMBART, JOSEP MARC · ROSSELLO CARABAÑO, ANA ASCENSION ALBERTA · SOKOLOWSKA DARDOURI, EMPERATRIZ FERNANDO FERMIN · PIEROG MILIANO, MUHAMMAD AWAIS MARIA PETRONILA · ORBULESCU IZPIZUA, DEIMANTE · MALKANI CARAIVAN, URSICINIO · ROCHD PEDERSEN, KARMEN Segundo: Adscribir definitivamente aos funcionarios que se relacionan a continuación, aos postos da Relación de Postos de Traballo do Concello da Coruña que se describen na seguinte táboa: Terceiro: Este nomeamento terá efectos económicos e administrativos desde a data en que tomen posesión da devanditas prazas. A Coruña, 20 de outubro de 2020. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
09/11/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Mellora da seguridade viaria na DP 4901 San Ramón a estrada As Somozas entre os p. q. 1+000 ao 1+780 (Moeche) (código de obra 18.1110.0016.0) DP4901, termo municipal de Moeche

Servizo de Patrimonio e Contratación ANUNCIO PAGO DE DEPÓSITOS PREVIOS MELLORA DA SEGURIDADE VIARIA NA DP 4901 SAN RAMÓN A ESTRADA AS SOMOZAS ENTRE OS P. Q. 1+000 AO P. Q. 1+780 (MOECHE) (CÓDIGO DE OBRA 18.1110.0016.0) DP4901, termo municipal de MOECHE Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de MELLORA DA SEGURIDADE VIARIA NA DP 4901 SAN RAMÓN A ESTRADA AS SOMOZAS ENTRE OS P. Q. 1+000 AO P 1+780 (MOECHE) (CÓDIGO DE OBRA 18.1110.0016.0) DP4901, termo municipal de MOECHE, na/s data/s e lugar/es que se sinala/an a continuación: Data: 30/11/2020 Horario: 16:30 Lugar: NAVE DO MERCADO DE MOECHE Concello: MOECHE RELACIÓN DE TITULARES Data: 30/11/2020 Horario: 16.45 Lugar: NAVE DO MERCADO DE MOECHE Concello: MOECHE RELACIÓN DE TITULARES Data: 30/11/2020 Horario: 17:00 Lugar: NAVE DO MERCADO DE MOECHE Concello: MOECHE RELACIÓN DE TITULARES Data: 30/11/2020 Horario: 17.15 Lugar: NAVE DO MERCADO DE MOECHE Concello: MOECHE RELACIÓN DE TITULARES Data: 30/11/2020 Horario: 17.30 Lugar: NAVE DO MERCADO DE MOECHE Concello: MOECHE RELACIÓN DE TITULARES O pago efectuarase polo pagador desta Excma. Deputación e en presenza do representante da administración e do alcalde e secretario do devandito Concello. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. Os titulares que asistan a este acto deberán cumprir o disposto no RDL 21/2020, do 9 de xuño, de medidas urxentes de prevención, contención e coordinación para facer frente á crise sanitaria ocasionada polo COVID-19, polo que é obrigatorio o uso de máscara, agás das exepcións contempladas no apartado 2 de dito artigo. A Coruña, a 02/11/2020. O PRESIDENTE Asdo.: Valentín González Formoso O SECRETARIO Asdo.: José Luis Almau Supervía
09/11/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72003. Vivenda. Concello de Ferrol

Borja Antonio Loizu Aguirregomezcorta, solicita de Augas de Galicia por atoparse nas marxes do río s/d, a autorización de obras, na parcela de referencia catastral: 4781602NJ6148S0001WY, no lugar de O Castro, parroquia de Santa Cecilia de Trasancos (Santa Cecilia), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72003. As obras solicitadas consisten na construción dunha vivenda unifamiliar composta de planta baixa e alta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 03 de novembro de 2020 O xefe do servizo territorial Néstor Rodríguez Arias (sinatura dixital ao marxe)
09/11/2020 | Administración LocalMunicipal
Val do Dubra
Anuncio aprobación definitiva expte. modificación orzamentaria 8/2020 por transferencia de créditos

Unha vez transcorrido o prazo de información pública sen haberse formulado reclamación algunha en relación co acordo de aprobación inicial do expediente de modificación orzamentaria 8/2020 por transferencia de créditos do Orzamento Xeral deste Concello, en cumprimento do establecido nos artigos 169 e 177 do Real Decreto Lexislativo 2/2004, de 05 de marzo, faise público o resume da citada modificación: 439.22699 Actuacións sectoriais -4.700,47 Outros gastos diversos 326.48000 Transf corr familias e instituc sen fins de lucro 4.700,47 Servizos complementarios de educación Importe total modificación: 4.700,97 euros. Financiación: Transferencia de créditos por importe de 4.700,97 euros. Asinado polo Sr. Alcalde José Manuel Varela Ferreiro, no CONCELLO DE VAL DO DUBRA o tres de novembro de dous mil vinte.
09/11/2020 | Administración LocalMunicipal
Culleredo
Secretaría Xeral
Suplencia Alcaldía desde o día 13-10-2020, ás 12.00 horas, ata o día 14-10-2020, ás 23.59 horas

Por resolución ditada en data 13 de outubro de 2020, o sr. Alcalde acordou que a primeira tenente de alcalde, Dona María Guadalupe Pombo Carril asuma as funcións da Alcaldía, dende o día 13 de outubro de 2020 desde ás 12.00 e ata o día 14 de outubro de 2020 ás 23.59 horas, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 14 de outubro de 2020 A alcaldesa en funcións Asdo. María Guadalupe Pombo Carril
09/11/2020 | Administración LocalMunicipal
Carballo
Apertura de prazo para a solicitude de autorizacións para a venda ambulante no concello de Carballo

O Concello de Carballo, mediante decreto de alcaldía número 2652/2020, do 04/11/2020, acordou abrir o prazo para que as persoas con autorización para a venda ambulante soliciten a renovación desta para o exercicio 2021, de acordo co establecido na Ordenanza reguladora das feiras, mercados e venda ambulante do Concello de Carballo. O prazo de presentación de solicitudes será o comprendido entre os días 11 de novembro de 2020 e 09 de decembro de 2020, ambos incluídos. As solicitudes de renovación presentaranse preferentemente por vía telemática acompañando a documentación que establece a Ordenanza reguladora de feiras, mercados e venda ambulante do Concello de Carballo e indicada no modelo de solicitude que se facilitará. Tamén poderán presentarse por calquera dos medios que sinala a Lei 39/2015, do 1 de outubro, do procedemento administrativo común. Unha vez finalizado o prazo de presentación de solicitudes de renovación, o Concello analizará e resolverá estas, así como as novas solicitudes de venda ambulante formuladas dentro deste prazo, dando preferencia a aquelas solicitudes que tivesen autorización concedida para o ano en curso. As persoas que soliciten autorización para o exercicio da venda ambulante no Concello de Carballo terán que estar, na data de remate do prazo de solicitudes (09 de decembro), ao corrente de pagamentos con esta administración local e co resto de administracións públicas. Particularmente, o Concello de Carballo denegará a renovación da autorización para a venda ambulante a aquelas persoas que non aboasen a taxa correspondente ao ano 2020 ou teñan pendentes pagamentos anteriores, así como a aquelas persoas que incumprisen algunhas das obrigas legais inherentes ao exercicio da actividade. Carballo, 04 de novembro de 2020. O alcalde Evencio Ferrero Rodríguez
09/11/2020 | Administración LocalConsorcios
Consorcio As Mariñas
Aprobación inicial do padrón fiscal da taxa pola recollida de residuos sólidos urbanos, terceiro trimestre do ano 2020, que rexerá para o Concello de Oleiros, zona B, que comprende Oleiros-Perillo-Maianca-Serantes-Dexo-Urb. Os Regos

O presidente do Consorcio “As Mariñas”, mediante resolución de data 03/11/2020, aprobou inicialmente o padrón fiscal da taxa pola recollida de residuos sólidos urbanos correspondente ó terceiro trimestre do ano 2020, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB OS REGOS. O padrón quedará exposto ó público na Sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 3 de novembro de 2020. O presidente José Antonio Santiso Miramontes
09/11/2020 | Administración LocalMunicipal
A Pobra do Caramiñal
Anuncio de aprobación definitiva de créditos extraordinarios nº 03/20 e 04/20

Unha vez rematado o día 28 de outubro de 2020 o prazo de información pública dos expedientes de créditos extraordinarios n.º 03/20 e 04/20 aprobados inicialmente polo Pleno da corporación na sesión realizada no día 28 de setembro de 2020 e publicado no Boletín Oficial da Provincia da Coruña de data 6 de outubro de 2020, sen que se presentasen alegacións, ó abeiro do artigo 177.2 e 169.1 do Texto refundido da Lei das facendas locais, aprobado polo Real decreto lexislativo 2/2004, de 5 de marzo, enténdese definitivamente aprobado e procédese á publicación do resumo do orzamento incorporando as modificacións aprobadas: Contra o presente acto, que pon fin á vía administrativa, poderase interpoñer, de conformidade co previsto no art.171.1 do Real decreto lexislativo 2/2004, de 5 de marzo, polo que se aproba o Texto refundido da Lei das facendas locais, un recurso contencioso-administrativo no prazo de dous meses contados dende o día seguinte ó día da publicación do presente acordo, de conformidade co previsto na Lei 29/1998, de 13 de xullo, da xurisdición contencioso-administrativa, sen prexuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 3 de novembro de 2020 O alcalde, José Luis Piñeiro García
09/11/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72384. Galpón, peche e movemento de terras. Concello de Coristanco

Jose Aureliano Hines Yorke, solicita de Augas de Galicia por atoparse nas marxes do río Grande, a autorización de obras, no polígono 19, parcela 504, no lugar de Montecelo, parroquia de Oca (San Martiño), Concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72384. As obras solicitadas consisten na construción dun galpón para apeiros de labranza cunha construída de 220 m 2, peche de parcela mediante mamposteria de pedra e movemento de terras. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 03 de novembro de 2020 O xefe do servizo territorial Néstor Rodríguez Arias (sinatura dixital ao marxe)
09/11/2020 | Administración LocalMunicipal
Porto do Son
Anuncio conta xeral

Confeccionada a Conta Xeral deste concello correspondente ao exercicio 2019, e ditaminada pola Comisión Especial de Contas, exponse ao público durante o prazo de 15 días hábiles, contados desde o seguinte ao de publicación deste anuncio, para que os interesados poidan examinala e formular as reclamacións que estimen pertinentes durante aquel prazo e os oito días seguintes, de conformidade co disposto nos artigos 116 LBRL e 212.3 TRLRFL. O expediente poderá consultarse na Intervención do concello, de 9 a 13 horas. Porto do Son, o 04/11/2020 O ALCALDE-PRESIDENTE Asdo. José Luis Oujo Pouso.
09/11/2020 | Administración LocalMunicipal
Oza-Cesuras
Anuncio da aprobación inicial do expediente de suplemento de crédito financiado con novos ingresos non previstos inicialmente

- Normativa: art.177 do R. D. L.2/2004. PRAZO DE CONSULTA: 15 días. EFECTO NON RECLAMACIÓNS: aprobación definitiva. Oza-Cesuras, 3 de novembro de 2020 O ALCALDE, Asdo.-José Pablo González Cacheiro.
09/11/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72175. Rehabilitación e ampliación de vivenda, peche e piscina. Concello de Arteixo

Heikki Juhani Teresa Vicenta Cifrian De Castellvi, solicita de Augas de Galicia por atoparse nas marxes do río da Graña, a autorización de obras, no polígono 46, parcela 143, no lugar de Prado de Fraga, parroquia de Larín (Santo Estevo), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72175. As obras solicitadas consisten na rehabilitación e ampliación dunha vivenda composta de planta baixa, primeira e baixo-cuberta, peche de parcela e piscina. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 03 de novembro de 2020 O xefe do servizo territorial Néstor Rodríguez Arias (sinatura dixital ao marxe)
09/11/2020 | Administración LocalMunicipal
Coristanco
Aprobación do padrón da auga do 2.º trimestre de 2020

ANUNCIO PADRÓN DA TAXA DE SUBMINISTRO DE AUGA POTABLE DO 2.º TRIMESTRE DE 2020 A Alcaldía-Presidencia deste Concello, por resolución 1200/2020 de data 5 de novembro do 2020, acordou aprobar o padrón de contribuíntes da taxa polo subministro de auga potable correspondente ao 2.º trimestre de 2020. De acordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas de intervención, durante o prazo de quince días, contados a partir da publicación do presente anuncio no Boletín Oficial da Provincia. Durante ese prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón tódolos interesados poderán interpor recurso de reposición ante a Alcaldía-Presidencia, segundo o disposto no artigo 14.2 da LRFL no prazo dun mes, contado dende o día seguinte ao remate da exposición ao público do padrón. O prazo de ingreso en período voluntario iniciarase o día 30 de novembro de 2020 ata o 30 de xaneiro de 2021. Transcorrido o prazo indicado, iniciarase o período executivo que determina o devengo do recargo de constrinximento e dos xuros de mora Coristanco, 5 novembro de 2020. O alcalde Juan Carlos García Pose
09/11/2020 | Administración LocalMunicipal
Cabana de Bergantiños
Lista de admitidos e excluídos provisional

EDICTO Asunto: selección dun funcionario interino, auxiliar administrativo do Rexistro Xeral, así como as bases da convocatoria. Lista de admitidos e excluídos provisional. Por Resolución da Alcaldía núm.235/2020, do 22 de xuño de 2020, aprobouse a o expediente de selección dun funcionario interino, auxiliar administrativo do Rexistro Xeral, así como as bases da convocatoria, publicadas no BOP do 26/06/2020, núm.95. Unha vez presentadas as instancias polos aspirantes, por Resolución da Alcaldía aprobouse a lista provisional de admitidos e excluídos, tal e como se expón a continuación. Concédese un prazo de 5 días hábiles para efectos de posibles reclamacións ou emenda de defectos nas solicitudes, a contar dende a publicación na sede electrónica municipal, páxina web municipal e taboleiro de editos do Concello. Dacordo cas bases reguladoras, logo de que transcorra o prazo de reclamacións e emendas, a Alcaldía, por Resolución, aprobará a “Relación definitiva de aspirantes admitidos e excluídos” que será publicada no taboleiro de edictos do Concello e no taboleiro de anuncios electrónico aloxado na sede electrónica municipal. ANEXO I ADMITIDOS ANEXO II EXCLUÍDOS Cabana de Bergantiños, 3 de novmebro de 2020. O alcalde José Muíño Domínguez